Mans met plofstof betrapArgieffoto Twee mans is in Johannesburg in hegtenis geneem nadat plofstof in hul besit gevind is. Hoofsuperintendent Wayne Minnaar, woordvoerder van die Johannesburg-metropolisie, het Maandag gesê beamptes het Sondag ŉ wenk van die publiek ontvang dat twee mans in ŉ wit Hyundai onderweg is om ŉ OTM in Sebokeng op te blaas. “ŉ Voertuig wat die kar se beskrywing pas, is op die R29-pad afgetrek. Die voertuig is deursoek en die metropolisie het op 27 stokke dinamiet beslag gelê,” het Minnaar gesê. Twee mans, onderskeidelik 27 en 28 jaar oud, is in hegtenis geneem en moet binnekort in die hof verskyn.